בשנת 2009 השתתף בתפקיד ראשי בסדרת הטלוויזיה "עוד משפחה וחצי", המהווה סדרת המשך ל"משפחה וחצי" המצליחה, שתיהן שודרו בטלוויזיה החינוכית, ובה גילם את דמותו של אלירן, בן האומנה.
בשנת 2011 שיחק בסרט הקולנוע "עדות" שביים שלומי אלקבץ, ושם שב עדין לשתף פעולה קרן מור ומנשה נוי. שיחק גם בסרט קולנוע נוסף בשם "מבול" בבימויו של גיא נתיב על פי תסריט שכתב עם נועה ברמן הרצברג.
בשנת 2012 השתתף בסדרת טלוויזיה נוספת בערוץ HOT3, "אופוריה", בה גילם את דמותו של קינו.
בשנת 2017 השתתף בסרטו זוכה הפרסים של שמוליק מעוז "פוקסטרוט" בכיכובו של ליאור אשכנזי.
בשנת 2018 השתתף בסרט הדרמה הלהט"בי "הנשף" שביימו וכתבו שרון מימון וטל גרניט.
בנוסף, עדין הוא מוזיקאי ובסיסט וחבר בלהקת ״ספא״ המלווה את הזמר ג'ימבו ג'יי.
ספורטק הרצליה
ספורטק הרצליה הוא מתחם ספורט בהרצליה, ברחוב ז'בוטינסקי פינת יוסף נבו.
בניית הספורטק הסתיימה בשנת 2001 והוא נחנך בינואר 2002. הוא עוצב על ידי חברת אדריכלי הנוף צור וולף. המתחם כולל מספר מגרשים משולבים למשחק קט-רגל וכדורסל, ובסה"כ 16 סלי כדורסל, מתקני שעשועים, מדשאות, שולחנות טניס שולחן, מזנון, מתקני כושר, מסלול הליכה ומגרש החלקה על רולר בליידס. בשבתות מתנהלות במתחם הרקדות ריקודי עם, וכן מתקיימות הרקדות במהלך השבוע.
ב-2011, כעשור לאחר הקמת הספורטק, נחנך ה"סקייטפארק", מסלול החלקה על סקייטבורד, שמהווה את החלק הדרומי של הספורטק. הסקייטפארק עוצב גם הוא על ידי משרדי צור וולף.
בקצהו הצפון-מערבי של הספורטק ממוקם מועדון הנוער "הכוכב השמיני". הספורטק גובל בבית חיל האוויר והיכל אומנויות הבמה בדרום-מזרח, באצטדיון עירוני הרצליה בדרום ובפארק הרצליה במערב.
בחודשי יולי ואוגוסט נערכים במתחם אירועי "ספורט חצות" בשעות הלילה, שכוללים פעילויות שונות לבני הנוער.
ארתור גולדרייך
רייצ'ל גארט
ריצ'רד קסטילו
ריצ'ארד קסטילו
בית המדרש המרכזי לרבנים במץ
חודיידטוב
חודיידטוב או חודדטוב – (רוסית: Худайдатов) שם משפחה הנובע מן השם "חודוידוט", שמשמעותו אלוהים נתן. השמות המקבילים לשם זה בעברית הם: יהונתן, אלנתן, נתנאל, נתניה או נתניהו.
ברוסיה נהוג להוסיף "ה" (а) בסוף שם משפחה של אישה ומשום כך קיים השם "חודיידטובה" (Худайдатова) הנובע מן השם "חודיידטוב" ומיוחס לנשים.
דניז קרוסבי
אהוד אריאל
קתרין פרסקוט
קתרין "קאט" פרסקוט (באנגלית: Kathryn "Kat" Prescott, נולדה ב-4 ביוני 1991) היא שחקנית קולנוע וטלוויזיה אנגלייה. מוכרת בעיקר בשל משחקה בדרמת הנעורים הבריטית "סקינס", בה גילמה את דמותה של אמילי פיץ', ולאחר מכן מתפקידה כקרטר סטיבנס בסדרה הנעורים האמריקאית "למצוא את קרטר" בערוץ MTV.
ביוגרפיה.
קתרין נולדה בשכונה הפרוורית פאלמרס גרין, צפון לונדון, אנגליה. היא מבוגרת בשש דקות מאחותה התאומה, מייגן.
קריירה.
ביולי 2008 הופיעו פרסקוט ואחותה התאומה מייגן כאחיות התאומות איימי ושרלוט ווילקוקס באופרת הסבון "דוקטורס" בפרק "Dare, Double Dare, Truth".
בתחילת 2009 שיחקה פרסקוט את אמילי פיץ' בעונות 3–4 של הסדרה סקינס, יחד עם דמויות המוכרות כ"דור השני". ב-16 באוקטובר 2012, הוכרז כי פרסקוט תשוב לשחק בעונה השביעית של סקינס בתפקיד אורח.
בשנת 2013 שיחקה בארבעה פרקים של העונה הראשונה בסדרת הטלוויזיה "ממלכה" בתור פנלופי.
בשנת 2014 החלה לשחק את התפקיד הראשי בסדרת הנוער "למצוא את קרטר" ברשת MTV, בדמותה של קרטר וילסון. שנה לאחר מכן שבה הסדרה לעונה השנייה וכך גם פרסקוט. בשנת 2015 שיחה במיני סדרה בשם "נשות מצדה".
בשנת 2017 שיחקה בסרט הדרמה "עד העצם", בכיכובה של לילי קולינס. בשנת 2018 שיחקה בסרט הנעורים "סוף התיכון" של נטפליקס, לצדה של לוסי הייל. בשנת 2019 שיחקה בסרט "נשמה של כלב 2", ובסרט האימה "פולארויד".
חיים אישיים.
במשך תקופה קצרה היא יצאה עם הזמר הקנדי-סיני הנרי לאו.
בתגובה לשאלת מעריץ באתר הרשמי שלה, פרסקוט אמרה כי היא מעדיפה לא לתייג את עצמה לגבי המיניות שלה, ו"לא חושבת שאנשים מוגדרים לפי המיניות שלהם", מה שמרמז ש"זה לא משנה את מי שאתה בתור אדם." בעקבות שאלה נוספת, היא חשפה שאמנם היא לא צמחונית ב"אופן מוחלט", אך היא מודעת לבשר שהיא צורכת.
ב-7 בספטמבר 2021, פרסקוט נפגעה ממשאית בעת שחצתה את הרחוב בברוקלין, וסבלה מפציעות חמורות, כולל שבר באגן, ברגליים, ברגל וביד. ב-1 באוקטובר 2021, אחותה מייגן, חשפה כי קתרין שוחררה מבית החולים והיא מתאוששת בבית. אחותה של פרסקוט סורבה בתחילה להיכנס לארצות הברית, עקב הגבלות נסיעה שהוקמו כדי להילחם בהתפשטות ה-COVID-19, למרות שסיפקה ראיות לחיסון ויצאה שלילית בבדיקה הקורונה בדיקה וכן התיעוד הרפואי של אחותה, אך בסופו של דבר ההחלטה בוטלה לאחר שפרסקוט פרסמה ברשתות החברתיות את דבר החוויה הקשה.
ג'בהת פתח א-שאם
ג'בהת פתח א-שאם (בערבית: جبهة فتح الشام, בעבר נקרא גַ'בְּהַת א-נוּסְרָה - جبهة النصرة لأهل الشام - או בתעתיק מדויק: ג'בהת אלנצרה לאהל אלשאם, "חזית העזרה לעם הסורי" או "חזית הניצחון") הוא ארגון טרור אסלאמי-סוני בסוריה. הארגון נוסד בינואר 2012, כסניף של אל-קאעידה בסוריה, ומהווה חלק מכוחות האופוזיציה הנלחמים במלחמת האזרחים בסוריה.
הארגון הוקם על בסיס "המדינה האסלאמית בעיראק", סניף אל-קאעידה בעיראק. בין הסניפים היו קשרים, עד שהאחרון שינה את שמו ל"המדינה האסלאמית בעיראק ובלבנט" והתנתק מאל-קאעידה.
באוגוסט 2013 הכריז שר הביטחון משה יעלון על ארגון זה כהתאחדות בלתי מותרת. עם זאת, היו פרסומים על שיתוף פעולה בין ישראל לבין ג'בהת א-נוסרה, ועל כך שפצועים חברי הארגון קיבלו טיפול רפואי בישראל. באוקטובר 2015 הכריזה ממשלת ישראל על הארגון כארגון טרור.
נכון לשנת 2016, עיקר פעילות הארגון היא ברמת הגולן הסורית, הרי קלמון בגבול סוריה-לבנון, מרכז סוריה (חלב וחומס), וצפון סוריה (מחוז אידליב ומחוז לטקיה וכן סמוך לגבול הטורקי).
ביולי 2016 הכריז מנהיג הארגון, אבו מוחמד אל-ג'ולאני, על ניתוק קשריו עם אל-קאעידה ושינוי שמו ל"ג'בהת פתח א-שאם". הארגון אינו נמצא בסכסוך אידאולוגי עם ארגון אל-קאעידה ונותר בעל ברית שלו גם לאחר הניתוק, שנתמך על ידי הנהגת אל-קאעידה. זאת מכיוון שמטרתו העיקרית היא להפסיק להיות מזוהה כארגון טרור אנטי-מערבי בעיני מדינות המערב הפועלות בסוריה במסגרת מלחמת האזרחים ובכך להפסיק את הפצצת אנשי הארגון על ידי חילות האוויר שלהן.
בינואר 2017 התאחד הארגון עם ארגונים נוספים ליצירת היאת תחריר א-שאם, הארגון לשחרור הלבנט.
אידאולוגיה.
קבוצה זו מורכבת מלוחמי ג'יהאד אסלאמיים סוניים. מטרת הארגון היא להפיל את שלטונו של בשאר אל-אסד, להקים מדינה אסלאמית הכפופה לחוקי השריעה, ולהחזיר את הח'ליפות.
חברי הקבוצה מואשמים בתקיפת קבוצות דתיות שאינם מוסלמים סונים ובעיקר מוסלמים עלווים. חברי הקבוצה התייחסו לארצות הברית ולישראל כאויבי האסלאם, והזהירו מפני התערבות מערבית בסוריה. חברים סורים בקבוצה טוענים שהם נלחמים רק נגד ממשלת אסד ולא יתקפו את מדינות המערב. ארצות הברית האשימה את הקבוצה בקשר לסניף אל-קאעידה בעיראק. באפריל 2013 פרסם אבו בכר אל-בגדאדי, מנהיג אל-קאעידה בעיראק הצהרה המאשרת את הקשר הזה.
היסטוריה.
בנייר עמדה של קרן Quilliam בלונדון דווח כי רבים מחברי הארגון הם סורים שהיו חלק מהרשת של אבו מוסעב א-זרקאווי שנלחמה בכוחות האמריקאים בעיראק. רבים מחברי הרשת נשארו בעיראק לאחר נסיגת הכוחות האמריקניים משם, אך עם פרוץ מלחמת האזרחים בסוריה ב-2011, שלח ארגון "המדינה האסלאמית בעיראק" מוג'אהדין סורים ומומחים עיראקים אחדים לסוריה. מספר פגישות נערכו בין אוקטובר 2011 לבין ינואר 2012 במחוז ריף דמשק וחומס ובהן נקבעו מטרות הקבוצה.
ג'בהת א-נוסרה פרסמה את ההצהרה הפומבית הראשונה שלה ב-24 בינואר 2012, ובה קראו למאבק מזוין נגד ממשלת סוריה.
שר החוץ העיראקי הושייר זיבארי אמר כי חברים בארגון אל-קאעידה בעיראק עברו לסוריה, שממנה קבלו בעבר לוחמים ונשק, כדי להצטרף לא-נוסרה. הם נחשבים לטובים ביותר ולמאומנים ביותר מתוך רוב לוחמי המורדים בסוריה. הארגון סירב להשתתף בשיחות להפסקת אש בסוריה.
במאי 2013 נעצרו בטורקיה חברים בג'בהת א-נוסרה, ומאוחר יותר הואשמו בניסיון להשיג חומרים כימיים לייצור סארין.
הארגון היה חלק מקואליציית ג'יש אל-חרמון.
תקיפות.
במהלך מלחמת האזרחים בסוריה הארגון ביצע התקפות רבות, בעיקר נגד מטרות המזוהות עם הממשל הסורי או עם תומכיו. עד לחודש יוני 2013, א-נוסרה נטל אחריות על 57 מתוך 70 פיגועי ההתאבדות בסוריה מתחילת העימות.
אחד הפיגועים הראשונים שעליהם נחשד א-נוסרה הוא פיגוע ההתאבדות הראשון של המלחמה ב-23 בדצמבר 2011, כאשר שני פיגועים מתואמים לכאורה, התרחשו בבירת סוריה דמשק. 44 איש נהרגו ו-166 נפצעו.
הפיצוץ בשכונת אל-מידאן בדמשק בינואר 2012, בוצע ככל הנראה על ידי לוחם של ג'בהת א-נוסרה בשם אבו אל-בראע אל-שאמי. בווידאו שפורסם לאחר מכן וכלל תמונות מההרס נטען, כי הפיגוע יצא בהדרכת ובאימון א-נוסרה.
לאחר הפיגועים בדמשק ב-10 במאי 2012 נטען כי הם בוצעו על ידי ג'בהת א-נוסרה. חמישה ימים לאחר מכן, אדם שהציג את עצמו כדובר הארגון הכחיש זאת.
ב-29 במאי 2012, התגלתה הוצאה להורג המונית ליד העיר דיר א-זור. גופותיהם הבלתי מזוהות של 13 גברים התגלו כשהם ירויים בסגנון הוצאה להורג.
ב-5 ביוני 2012 קיבל ארגון ג'בהת א-נוסרה אחריות על ההרג ומסר שההרוגים הם חיילים שנתפסו ונחקרו בדיר א-זור, ונענשו "בצדק" לאחר שהודו בפשעיהם.